ก่อสร้างรัฐดันยอดแอล/จี
กสิกรไทย ตั้งเป้าเอสเอ็มอีก่อสร้างโตสุดในตลาด ชี้ยอดขอหนังสือค้ำประกันพุ่งรับลงทุนภาครัฐนายสุรัตน์ ลีลาทวีวัฒน์ รองกรรมการผู้จัดการ ธนาคารกสิกรไทย เปิดเผยว่า มีผู้ประกอบการขนาดกลางและขนาดย่อม (เอสเอ็มอี) ในกลุ่มธุรกิจก่อสร้างขอหนังสือค้ำประกันจากธนาคาร (แอล/จี) เพิ่มขึ้นอย่างมากตั้งแต่ต้นปี เพื่อนำไปประมูลงานโครงการย่อยที่เกี่ยวเนื่องกับโครงการขนาดใหญ่ของภาครัฐ 2.7 ล้านล้านบาท ที่ทยอยเริ่มลงทุนในปีนี้ รวมทั้งโครงการก่อสร้างในท้องถิ่น เช่น สร้างถนน เป็นต้นทั้งนี้ หนังสือค้ำประกันสามารถเปลี่ยนเป็นวงเงินสินเชื่อได้ในระยะต่อไป เป็นสัญญาณบวกที่ชี้ถึงแนวโน้มความต้องการสินเชื่อในกลุ่มธุรกิจก่อสร้างเพิ่มขึ้น โดยขั้นตอนการประมูลงานภาครัฐใช้เวลา 3 เดือน จากนั้นจะเริ่มเห็นการขอสินเชื่อหมุนเวียน และสินเชื่อโครงการตามมา จึงคาดว่าจะเห็นสินเชื่อเติบโตชัดเจนครึ่งหลังของปีนี้อย่างไรก็ดี ธนาคารมีเป้าหมายเติบโตมากที่สุดในตลาดสินเชื่อเอสเอ็มอีกลุ่มก่อสร้าง ที่มีการแข่งขันสูงมากดังนั้นนอกเหนือจากกลยุทธ์ด้านราคาแล้ว จะต้องมีการสร้างเครือข่ายที่ดี ทั้งผ่านซัพพลายเชนของลูกค้ารายใหญ่ และเครือข่ายองค์กรภาครัฐ สถาบันการศึกษา และเอกชน เ
2 มี.ค. 2560

กสิกรไทย ตั้งเป้าเอสเอ็มอีก่อสร้างโตสุดในตลาด ชี้ยอดขอหนังสือค้ำประกันพุ่งรับลงทุนภาครัฐนายสุรัตน์ ลีลาทวีวัฒน์ รองกรรมการผู้จัดการ ธนาคารกสิกรไทย เปิดเผยว่า มีผู้ประกอบการขนาดกลางและขนาดย่อม (เอสเอ็มอี) ในกลุ่มธุรกิจก่อสร้างขอหนังสือค้ำประกันจากธนาคาร (แอล/จี) เพิ่มขึ้นอย่างมากตั้งแต่ต้นปี เพื่อนำไปประมูลงานโครงการย่อยที่เกี่ยวเนื่องกับโครงการขนาดใหญ่ของภาครัฐ 2.7 ล้านล้านบาท ที่ทยอยเริ่มลงทุนในปีนี้ รวมทั้งโครงการก่อสร้างในท้องถิ่น เช่น สร้างถนน เป็นต้นทั้งนี้ หนังสือค้ำประกันสามารถเปลี่ยนเป็นวงเงินสินเชื่อได้ในระยะต่อไป เป็นสัญญาณบวกที่ชี้ถึงแนวโน้มความต้องการสินเชื่อในกลุ่มธุรกิจก่อสร้างเพิ่มขึ้น โดยขั้นตอนการประมูลงานภาครัฐใช้เวลา 3 เดือน จากนั้นจะเริ่มเห็นการขอสินเชื่อหมุนเวียน และสินเชื่อโครงการตามมา จึงคาดว่าจะเห็นสินเชื่อเติบโตชัดเจนครึ่งหลังของปีนี้อย่างไรก็ดี ธนาคารมีเป้าหมายเติบโตมากที่สุดในตลาดสินเชื่อเอสเอ็มอีกลุ่มก่อสร้าง ที่มีการแข่งขันสูงมากดังนั้นนอกเหนือจากกลยุทธ์ด้านราคาแล้ว จะต้องมีการสร้างเครือข่ายที่ดี ทั้งผ่านซัพพลายเชนของลูกค้ารายใหญ่ และเครือข่ายองค์กรภาครัฐ สถาบันการศึกษา และเอกชน เช่น บิลค์ เอเชีย ผู้ให้บริการซอฟต์แวร์เพื่อธุรกิจก่อสร้าง เพื่อเข้าถึงลูกค้าได้กว้างขึ้นนายสุรัตน์ กล่าวว่า ภาพรวมลูกค้าเอสเอ็มอีในปีนี้ยังต้องดูแลใกล้ชิด จากเศรษฐกิจที่ฟื้นตัวไม่ชัดเจน ทำให้ธุรกิจของเอสเอ็มอีรายกลางลงมาไม่ดีเท่าที่ควร เพราะยังอิงกับการบริโภคของประชาชนที่ชะลอตัวจากปัญหาหนี้ครัวเรือนสูง แต่เอสเอ็มอีรายกลางถึงใหญ่ วงเงินสินเชื่อ 50-400 ล้านบาทขึ้นไป ยังมีศักยภาพดีทั้งนี้ หนี้ที่ไม่ก่อให้เกิดรายได้ (เอ็นพีแอล) สินเชื่อเอสเอ็มอี ปีนี้จะคุมไม่ให้เกิน 5% จาก 4.87% เมื่อสิ้นปี 2559 ขณะที่ตั้งเป้าปล่อยสินเชื่อเติบโต 4-6% หรือวงเงินสินเชื่อปล่อยใหม่ 4 หมื่นล้านบาท อย่างไรก็ตาม เดือน ม.ค.ที่ผ่านมา สินเชื่อเอสเอ็มอีแทบไม่เติบโต แต่เดือน ก.พ.เริ่มดีขึ้น มีความต้องการสินเชื่อในทุกกลุ่มธุรกิจ ซึ่งหากต้องการให้เป็นไปตามเป้าหมาย สินเชื่อต้องเติบโตเดือนละ 0.5% หรือไตรมาสละ 1.5%นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย กล่าวว่า เดือน ม.ค. สินเชื่อเติบโต 1.53% สูงสุดเมื่อเทียบกับทั้งระบบ มาจากสินเชื่อรายใหญ่ที่มีความต้องการใช้วงเงินรองรับการลงทุนในโครงการของรัฐบาล โดยยังคงเป้าสินเชื่อปีนี้เติบโต 8-10% จากปีที่แล้วเติบโตเพียง 2%อย่างไรก็ตาม เอ็นพีแอลของระบบธนาคารคาดว่าจะพีกในสิ้นปีนี้ ส่วนของธนาคารทหารไทย จะควบคุมให้อยู่ในใกล้เคียงกับสิ้นปี 2559 ที่ 2.5% n